9-10 თებერვალს საქართველოს ცენტრალურმა საარჩევნო კომისიამ აღმოსავლეთ ევროპის და ცენტრალური აზიის საარჩევნო ადმინისტრაციების წარმომადგენლებს ბათუმში უმასპინძლა. ღონისძიება ცესკომ საარჩევნო სისტემების საერთაშორისო ფონდთან (IFES) და აჭარის ავტონომიური რესპუბლიკის უმაღლეს საარჩევნო კომისიასთან თანამშრომლობით გამართა. შეხვედრის მთავარი მიზანი იყო სხვა ქვეყნების საარჩევნო პროცესების და გამოცდილებების გაზიარება, რეგიონში ურთიერთთანამშრომლობის გაღრმავება, მჭიდრო სისტემატური კავშირის დამყარება ადმინისტრაციებს შორის. შეხვედრაზე ასევე განიხილეს, როგორც უკვე ჩატარებული ისე უახლოეს მომავალში დაგეგმილი არჩევნები და წარმატებული გამოცდილებები.